Održana 32.  sjednica Gradskog vijeća Grada Sinja

Dana 03. prosinca 2020. godine održana je 32. sjednica Gradskog vijeća Grada Sinja  s početkom u 9,00 sati, uz izjašnjavanje gradskih vijećnika putem elektroničke pošte, koje je bilo moguće sve do 19:00 sati istog dana.
Zbog trenutne i ozbiljne epidemiološke situacije u zemlji i Gradu Sinju, potpredsjednik Gradskog vijeća Grada Sinja Anđelko Bilandžić  sazvao je 32. sjednicu Gradskog vijeća Grada Sinja koja se održala 03. prosinca 2020. godine s početkom u 9:00 sati, uz izjašnjavanje putem elektoničke pošte, a koje je bilo moguće sve do 17:00 sati istog dana, sa sljedećim:

DNEVNIM REDOM

1. Usvajanje Zapisnika sa 31. sjednice Gradskog vijeća Grada Sinja,
2. Prijedlog Rješenja o izboru predsjednika Gradskog vijeća Grada Sinja,
3. Prijedlog Odluke o oslobađanju od plaćanja zakupnine i naknade za korištenje javne površine, 

4. Prijedlog Zaključka o ukidanju svojstva javnog dobra –puta na dijelu čest.zem. 1761 K.O. Bajagić,
5. Prijedlog Zaključka o prihvaćanju zahtjeva društva “Kelam” d.o.o. Trogir za produljenje roka za pribavljanje uporabne dozvole, započinjanja s obavljanjem djelatnosti i zapošljavanje,
6. Prijedlog Zaključka o pokretanju postupka za izbor članova/ica Savjeta mladih Grada Sinja i njihovih zamjenika/ica javnim pozivom,
7. Prijedlog Rješenja o imenovanju ravnatelja/ice Javne gradske ustanove “Gradska knjižnica Sinj” Sinj, 

8. Prijedlog Rješenja o imenovanju Gradskog povjerenstva za procjenu šteta od elementarnih nepogoda za Grad Sinj,
9. Izvješće o realizaciji plana i programa rada DV “Bili cvitak”  za 2019./2020. godinu s financijskim izvješćem za 2019. godinu,
10. Izvješće o realizaciji plana i programa rada DV “Blagovijest” Podružnica Sinj  za 2019./2020. godinu s financijskim izvješćem za 2019. godinu,
11. Izvješće o realizaciji plana i programa rada DV “Čarobni pianino”  za 2019./2020. godinu s financijskim izvješćem za 2019. godinu,
12. Izvješće o  radu i djelovanju ZŠUGS s financijskim izvješćem za 2019. godinu,
13. Izvješće o  radu Hrvatskog Crvenog križa – Gradskog društva Sinj s financijskim izvješćem za 2019. godinu.
01. prosinca 2020. godine,  vijećnicima je dostavljen Prijedlog gradonačelnice Kristine Križanac za donošenje odluke po hitnom postupku – Prijedlog Odluke o oslobađanju od plaćanja zakupnine i naknade za korištenje javne površine, Klasa: 021-05/20-01/3; Urbroj: 2175/01-01-20-2, kao i Obrazac za izjašnjavanje putem elekroničke pošte o navedenom Prijedlogu. Vijećnici su trebali svoj obrazac na kojem se izjašnjavaju o donošenju Prijedloga Odluke o oslobađanju od plaćanja zakupnine i naknade za korištenje javne površine po hitnom postupku, dostaviti  na e-mail info@sinj.hr  najkasnije do početka sjednice u 9:00 sati. 

Slijedom navedenog, 03. prosinca 2020. godine do početka 32. sjednice Gradskog vijeća Grada Sinja u 9:00 sati, 11 vijećnika se izjasnilo putem elektroničke pošte o prihvaćanju Prijedloga gradonačelnice Kristine Križanac za donošenje odluke po hitnom postupku – Prijedlog Odluke o oslobađanju od plaćanja zakupnine i naknade za korištenje javne površine (11 glasova “za”).   
O Prijedlogu gradonačelnice Kristine Križanac za donošenje odluke po hitnom postupku izjasnili su se sljedeći vijećnici: Anđelko Bilandžić, Siniša Poljak, Marko Križanac, Tihomir Radović, Zoran Milan, Ivan Maleš, Ivan Runje, Stipe Perić, Žarko Delić, Joško Kontić i  Ante Šušnjara. 
Također, 02. prosinca 2020. godine, vijećnicima je dostavljen Zaključak Odbora za izbor i imenovanja vezano za sljedeće točke dnevnog reda 32. sjednice Gradskog vijeća Grada Sinja:

· Prijedlog Rješenja o izboru predsjednika Gradskog vijeća,

· Prijedlog Rješenja o imenovanju ravnatelja/ice  Javne gradske ustanove  "Gradska knjižnica Sinja",

· Prijedlog Rješenja o imenovanju Gradskog povjerenstva za procjenu šteta od elementarnih nepogoda za Grad Sinja.

Predsjednik Odbora za izbor i imenovanja Tihomir Radović je u ime Odbora dana 03. prosinca 2020. godine, uoči početka sjednice, povukao točku dnevnog reda pod rednim brojem 7. – Prijedlog Rješenja o imenovanju ravnatelja/ice Javne gradske ustanove “Gradska knjižnica Sinj”, budući da je predložena kandidatkinja Anita Šimić-Bitunjac povukla svoju prijavu na natječaj dopisom podnesenim u Pisarnicu Grada Sinja također 03. prosinca 2020. Godine prije početka sjednice u 9:00 sati.    
Glasovanje se provelo na način da su se dana kada je zakazana sjednica elektroničkim putem dakle, E-mailom, gradski vijećnici izjasnili o predloženom dnevnom redu i svakoj točki dnevnog reda glasovanjem: „Za“, „Protiv“ ili „Suzdržan“. E-mail adresa putem koje su se gradski vijećnici izjašnjavali  je:  info@sinj.hr
Sjednica je započela u 09,00 sati, a mogućnost izjašnjavanja putem elektroničke pošte zaključena je u 17,00 sati istoga dana. 

Od ukupno 21 gradskog vijećnika, 11 gradskih vijećnika se izjasnilo putem elektroničke pošte o naprijed navedenim točkama dnevnog reda. 

Gradski vijećnici koji su se izjasnili o predloženim točkama dnevnog reda,  putem elektroničke pošte su: Anđelko Bilandžić, Siniša Poljak, Marko Križanac, Tihomir Radović, Zoran Milan,Ivan Maleš, Ivan Runje, Stipe Perić, Žarko Delić, Joško Kontić i  Ante Šušnjara.

Za sve ostale gradske vijećnike koji se nisu elektroničkim putem izjasnili – glasovali o predloženim točkama dnevnog reda smatra se da nisu sudjelovali u  radu sjednice.

Predloženi dnevni red za 32.  sjednicu Gradskog vijeća Grada Sinja prihvaćen je jednoglasno (11 "za").  

TOČKA 1. 

Usvajanje Zapisnika sa 31. sjednice Gradskog vijeća Grada Sinja
Gradsko vijeće Grada Sinja je jednoglasno (11 „za“) usvojilo Zapisnik sa 31. sjednice Gradskog vijeća Grada Sinja. 
TOČKA 2.

Prijedlog Rješenja o izboru predsjednika Gradskog vijeća Grada Sinja

Odbor za izbor i imenovanja nije utvrdio Prijedlog Rješenja o izboru predsjednika Gradskog vijeća Grada Sinja, a također nije bilo prijedloga niti od strane klubova vijećnika ili 1/3 vijećnika za predsjednika Gradskog vijeća Grada Sinja, stoga se ova se točka smatra povučenom.  
TOČKA 3. 

Prijedlog Odluke o oslobađanju od plaćanja zakupnine i naknade za korištenje javne površine 
Predlagatelj:  Gradonačelnica Grada Sinja 
Gradsko vijeće Grada Sinja je jednoglasno (11 „za“) donijelo  Odluku o oslobađanju od plaćanja zakupnine i naknade za korištenje javne površine. 
TOČKA 4.

Prijedlog Zaključka o ukidanju svojstva javnog dobra –puta na dijelu čest.zem. 1761 K.O. Bajagić

Predlagatelj:  Gradonačelnica Grada Sinja 
Gradsko vijeće Grada Sinja je jednoglasno (11 „za“) donijelo Zaključak o ukidanju svojstva javnog dobra –puta na dijelu čest.zem. 1761 K.O. Bajagić.

TOČKA 5.

Prijedlog Zaključka o prihvaćanju zahtjeva društva “Kelam” d.o.o. Trogir za produljenje roka za pribavljanje uporabne dozvole, započinjanja s obavljanjem djelatnosti i zapošljavanje

Predlagatelj:  Gradonačelnica Grada Sinja 
Gradsko vijeće Grada Sinja je jednoglasno (11 „za“) donijelo  Zaključak o prihvaćanju zahtjeva društva “Kelam” d.o.o. Trogir za produljenje roka za pribavljanje uporabne dozvole, započinjanja s obavljanjem djelatnosti i zapošljavanje

TOČKA 6.

Prijedlog Zaključka o pokretanju postupka za izbor članova/ica Savjeta mladih Grada Sinja i njihovih zamjenika/ica javnim pozivom

Predlagatelj:  Gradonačelnica Grada Sinja 
Gradsko vijeće Grada Sinja je jednoglasno (11 „za“) donijelo Zaključak o pokretanju postupka za izbor članova/ica Savjeta mladih Grada Sinja i njihovih zamjenika/ica javnim pozivom

TOČKA 7.

Prijedlog Rješenja o imenovanju ravnatelja/ice Javne gradske ustanove “Gradska knjižnica Sinj” Sinj 

Predsjednik Odbora za izbor i imenovanja Tihomir Radović je u ime Odbora dana 03. prosinca 2020. godine,  povukao točku dnevnog reda pod rednim brojem 7. – Prijedlog Rješenja o imenovanju ravnatelja/ice Javne gradske ustanove “Gradska knjižnica Sinj”, budući da je predložena kandidatkinja Anita Šimić Bitunjac dopisom podnesenim u Pisarnicu Grada Sinja 03. prosinca 2020. godine, neposredno prije početka sjednice, povukla svoju prijavu na natječaj.
TOČKA 8.

Prijedlog Rješenja o imenovanju Gradskog povjerenstva za procjenu šteta od elementarnih nepogoda za Grad Sinj

Predlagatelj:  Gradonačelnica Grada Sinja 
Gradsko vijeće Grada Sinja je jednoglasno (11 „za“) donijelo  Rješenje o imenovanju Gradskog povjerenstva za procjenu šteta od elementarnih nepogoda za Grad Sinj, te se za članove Povjerenstva imenuju:

1. Ivica Mastelić, za predsjednika,

2. Sanja Bešlić, za zamjenika predsjednika,

3. Mirjana Jukić, za člana,

4. Luka Alebić, za člana,

5. Damir Domazet, za člana.

TOČKA 9.

Izvješće o realizaciji plana i programa rada DV “Bili cvitak”  za 2019./2020. godinu s financijskim izvješćem za 2019. godinu

Predlagatelj:  Gradonačelnica Grada Sinja 

Gradsko vijeće Grada Sinja većinom glasova (1„za“ 10”suzdržanih”) nije prihvatilo   Izvješće o realizaciji plana i programa rada DV “Bili cvitak”  za 2019./2020. godinu s financijskim izvješćem za 2019. godinu.

(Predloženo Izvješće podržao je jedino nezavisni vijećnik Ante Šušnjara, dok su ostali vijećnici bili suzdržani.)
TOČKA 10.

Izvješće o realizaciji plana i programa rada DV “Blagovijest” Podružnica Sinj  za 2019./2020. godinu s financijskim izvješćem za 2019. godinu

Predlagatelj:  Gradonačelnica Grada Sinja 

Gradsko vijeće Grada Sinja je većinom glasova (10„za“ 1 ”suzdržan”) prihvatilo   Izvješće o realizaciji plana i programa rada DV “Blagovijest”  za 2019./2020. godinu s financijskim izvješćem za 2019. godinu.

(Predloženo Izvješće podržali su svi vijećnici, a suzdržan je bio jedino nezavisni vijećnik Joško Kontić.)  
TOČKA 11.

Izvješće o realizaciji plana i programa rada DV “Čarobni pianino”  za 2019./2020. godinu s financijskim izvješćem za 2019. godinu

Predlagatelj:  Gradonačelnica Grada Sinja 

Gradsko vijeće Grada Sinja većinom glasova (1„za“ 10”suzdržanih”) nije prihvatilo   Izvješće o realizaciji plana i programa rada DV “Čarobni pianino”  za 2019./2020. godinu s financijskim izvješćem za 2019. godinu.

(Predloženo Izvješće podržao je jedino nezavisni vijećnik Ante Šušnjara, dok su ostali vijećnici bili suzdržani.)
TOČKA 12.

Izvješće o  radu i djelovanju ZŠUGS s financijskim izvješćem za 2019. godinu

Predlagatelj:  Zajednica športskih udruga Grada Sinja 
Gradsko vijeće Grada Sinja većinom glasova (2„za“ 1 “protiv” 8 “suzdržanih”) nije prihvatilo  Izvješće o  radu i djelovanju ZŠUGS s financijskim izvješćem za 2019. godinu.
(Predloženo Izvješće podržali su nezavisni vijećnici Joško Kontić i Ante Šušnjara, vijećnik Tihomir Radović je bio protiv predmetnog Izvješća, dok su ostali vijećnici bili suzdržani.)
TOČKA 13.

Izvješće o  radu Hrvatskog Crvenog križa – Gradskog društva Sinj s financijskim izvješćem za 2019. godinu

Predlagatelj:  Gradonačelnica Grada Sinja 

Gradsko vijeće Grada Sinja je jednoglasno (11 „za“) prihvatilo  Izvješće o  radu Hrvatskog Crvenog križa – Gradskog društva Sinj s financijskim izvješćem za 2019. godinu.

